Document ID: 31978R3077

KOMISJONI MÄÄRUS (EMÜ) nr 3077/78,
21. detsember 1978,
kolmandatest riikidest imporditava humalaga kaasasolevate tunnistuste ja ühenduse sertifikaatide samaväärsuse kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta,1 viimati muudetud määrusega (EMÜ) nr 1170/77,2 eriti selle artikli 5 lõiget 2,
ning arvestades, et:
määruse (EMÜ) nr 1696/71 artiklis 5 on täpsustatud, et kolmandatest riikidest pärit humalat ja humalatooteid võib importida üksnes juhul, kui nende kvaliteedistandard on vähemalt samaväärne ühenduses koristatud humala või humalatoodete või nende teisendtoodete turustamiseks vastuvõetud miinimumpiirangutega; sellest olenemata on täpsustatud, et kõnealuseid tooteid käsitatakse eespool osutatud standardile vastavatena, kui nendega on kaasas päritoluriigi asutuste väljaantud tunnistus, mida tunnustatakse samaväärsena ühendusest pärit humala ja humalatoodete turustamiseks nõutava sertifikaadiga;
komisjoni määruses (EMÜ) nr 3076/78 (humala importimise kohta kolmandatest riikidest3) on vastu võetud sätted, millele eespool osutatud tunnistused peavad vastama;
Ameerika Ühendriigid, Poola, Bulgaaria, Jugoslaavia, Hiina Rahvavabariik, Tšehhoslovakkia ja Austraalia on võtnud kohustuse täita humala ja humalatoodete turustamiseks ettenähtud nõudeid ning on andnud teatavatele asutustele loa anda välja vastavustunnistusi; neid tunnistusi tuleks seetõttu tunnustada samaväärseina ühenduse sertifikaatidega ning nende tunnistustega hõlmatud tooted tuleks lubada vabasse ringlusse;
käesolevas määruses sätestatud meetmed on kooskõlas humalaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kolmandatest riikidest imporditava humala ja humalatoodetega kaasasolevaid tunnistusi, mille on vastavalt määruse (EMÜ) nr 3076/78 sätetele välja andnud käesoleva määruse lisas märgitud asutus, tunnustatakse samaväärseina määruse (EMÜ) nr 1696/71 artiklis 2 ettenähtud sertifikaadiga.
Artikkel 2
Käesolev määrus jõustub 1. jaanuaril 1979.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 1978

Labels: 7
3
17